CELEX: 32019D1798
Language: fi
Date: 2019-10-23 00:00:00
Title: Euroopan parlamentin ja neuvoston päätös (EU) 2019/1798, annettu 23 päivänä lokakuuta 2019, Euroopan syyttäjänviraston Euroopan pääsyyttäjän nimittämisestä

28.10.2019   
               
               
                  FI
               
               
                  Euroopan unionin virallinen lehti
               
               
                  L 274/1
               
            
         EUROOPAN PARLAMENTIN JA NEUVOSTON PÄÄTÖS 2019/1798,
         annettu 14 päivänä lokakuuta 2019,
         Euroopan syyttäjänviraston Euroopan pääsyyttäjän nimittämisestä
         EUROOPAN PARLAMENTTI JA EUROOPAN UNIONIN NEUVOSTO, jotka
         ottavat huomioon Euroopan unionin toiminnasta tehdyn sopimuksen,
         ottavat huomioon tiiviimmän yhteistyön toteuttamisesta Euroopan syyttäjänviraston (EPPO) perustamisessa 12 päivänä lokakuuta 2017 annetun neuvoston asetuksen (EU) 2017/1939 (1) ja erityisesti sen 14 artiklan,
         ottavat huomioon tiiviimmän yhteistyön toteuttamisesta Euroopan syyttäjänviraston (EPPO) perustamisessa annetun asetuksen (EU) 2017/1939 14 artiklan 3 kohdassa tarkoitetuista valintalautakunnan toimintaa koskevista säännöistä 13 päivänä heinäkuuta 2018 annetun neuvoston täytäntöönpanopäätöksen (EU) 2018/1696 (2),
         ottavat huomioon asetuksen (EU) 2017/1939 14 artiklan 3 kohdassa tarkoitetun valintalautakunnan jäsenten nimittämisestä 18 päivänä syyskuuta 2018 annetun neuvoston päätöksen (EU) 2018/1275 (3),
         ottavat huomioon valintalautakunnan täytäntöönpanopäätöksen (EU) 2018/1696 mukaisesti 4 päivänä helmikuuta 2019 laatiman ehdotuksen ehdokkaiden esivalintaluetteloksi Euroopan syyttäjänviraston Euroopan pääsyyttäjän nimittämistä varten,
         sekä katsovat seuraavaa:
         
                     (1)
                  
                  
                     Euroopan syyttäjänvirasto (EPPO) on perustettu asetuksella (EU) 2017/1939. Komissio vastaa EPPOn perustamisesta ja alkuvaiheen hallinnollisesta toiminnasta siihen asti, kunnes sillä on valmiudet oman talousarvionsa toteuttamiseen.
                  
               
                     (2)
                  
                  
                     Euroopan pääsyyttäjä on EPPOn päällikkö ja organisoi EPPOn työtä, johtaa sen toimintaa ja tekee päätöksiä asetuksen (EU) 2017/1939 sekä EPPOn sisäisen työjärjestyksen mukaisesti. EPPOn kollegiossa on Euroopan pääsyyttäjä ja yksi Euroopan syyttäjä kustakin jäsenvaltiosta.
                  
               
                     (3)
                  
                  
                     Asetuksen (EU) 2017/1939 120 artiklan 2 kohdan toisen alakohdan mukaisesti EPPO alkaa hoitaa sille kyseisellä asetuksella annettuja tutkinta- ja syyttämistehtäviä päivänä, joka vahvistetaan EPPOn perustamisen jälkeen Euroopan pääsyyttäjän esittämästä ehdotuksesta annettavalla komission päätöksellä.
                  
               
                     (4)
                  
                  
                     Sen vuoksi on tarpeen nimittää Euroopan parlamentin ja neuvoston yhteisellä sopimuksella EPPOn ensimmäinen Euroopan pääsyyttäjä.
                  
               
                     (5)
                  
                  
                     Ilmoitus avoinna olevasta palkkaluokan AD 15 väliaikaisena toimihenkilönä toimivan Euroopan pääsyyttäjän tehtävästä julkaistiin Euroopan unionin virallisessa lehdessä 19 päivänä marraskuuta 2018 (4).
                  
               
                     (6)
                  
                  
                     Täytäntöönpanopäätöksessä (EU) 2018/1696 vahvistetaan asetuksen (EU) 2017/1939 14 artiklan 3 kohdassa tarkoitetut valintalautakunnan toimintaa koskevat säännöt, jäljempänä ’valintalautakunnan toimintaa koskevat säännöt’.
                  
               
                     (7)
                  
                  
                     Valintalautakunnan toimintaa koskevien sääntöjen VII säännön 1 kohdan ensimmäisen alakohdan mukaisesti valintalautakunta on laatinut kolme ehdokasta sisältävän esivalintaluettelon ja esittänyt perustelut ehdokkaiden valitsemiselle esivalintaluetteloon Euroopan parlamentille 4 päivänä helmikuuta 2019 ja neuvostolle 14 päivänä helmikuuta lähetetyissä kirjeissä. Euroopan parlamentin ja neuvoston olisi nimitettävä yhteisellä sopimuksella yksi esivalintaluetteloon merkitty ehdokas Euroopan pääsyyttäjäksi. Valintalautakunnan toimintaa koskevien sääntöjen VII säännön 1 kohdan toisen alakohdan mukaisesti valintalautakunta on asettanut ehdokkaat paremmuusjärjestykseen heidän pätevyytensä ja kokemuksensa perusteella. Tällainen järjestys osoittaa valintalautakunnan määrittelemän paremmuusjärjestyksen, eikä se sido Euroopan parlamenttia ja neuvostoa.
                  
               
                     (8)
                  
                  
                     Esivalintaluetteloon merkittyjä kolmea ehdokasta kuultiin 26 päivänä helmikuuta 2019 Euroopan parlamentin kansalaisvapauksien sekä oikeus- ja sisäasioiden valiokunnassa ja Euroopan parlamentin talousarvion valvontavaliokunnassa. Euroopan parlamentin puheenjohtajakokous päätti 7 päivänä maaliskuuta 2019, että Euroopan parlamentin ehdokas on Laura Codruța Kövesi, ja 18 päivänä heinäkuuta 2019 se vahvisti kyseisen kannan.
                  
               
                     (9)
                  
                  
                     Jäsenvaltioiden hallitusten pysyvien edustajien komitea (Coreper) järjesti 20 päivänä helmikuuta 2019 neuvoa-antavan äänestyksen 15 päivänä helmikuuta 2019 vahvistamansa sisäisen menettelyn mukaisesti neuvoston kannan vahvistamiseksi Euroopan parlamentin edustajien kanssa käytäviä keskusteluja varten. Kyseisten keskustelujen jälkeen Coreper tuki 19 päivänä syyskuuta 2019 sitä, että Laura Codruța Kövesi nimitetään Euroopan pääsyyttäjäksi.
                  
               
                     (10)
                  
                  
                     EPPOn Euroopan pääsyyttäjä nimitetään Euroopan parlamentin ja neuvoston yhteisellä sopimuksella seitsemän vuoden toimikaudeksi, jota ei voida uusia ja joka alkaa tämän päätöksen voimaantulopäivästä.
                  
               
                     (11)
                  
                  
                     Euroopan parlamentti ja neuvosto saavuttivat yhteisen sopimuksen Euroopan pääsyyttäjän nimittämisestä näiden kahden toimielimen nimittämien neuvotteluryhmien yhteisten tapaamisten jälkeen.
                  
               
                     (12)
                  
                  
                     Nimittäessään Laura Codruța Kövesin kumpikin toimielin arvioi kunkin ehdokkaan ansioita ottaen huomioon valintalautakunnan esittämät perustelut,
                  
               OVAT HYVÄKSYNEET TÄMÄN PÄÄTÖKSEN:
         
            1 artikla
            Laura Codruța Kövesi nimitetään EPPOn Euroopan pääsyyttäjäksi väliaikaisena toimihenkilönä palkkaluokkaan AD 15 seitsemän vuoden toimikaudeksi, jota ei voida uusia ja joka alkaa 31 päivänä lokakuuta 2019.
         
         
            2 artikla
            Tämä päätös tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
         
         
            Tehty Luxemburgissa 14 päivänä lokakuuta 2019.
            
               
                  Euroopan parlamentin puolesta
               
               
                  Puhemies
               
               D. M. SASSOLI
            
            
               
                  Neuvoston puolesta
               
               
                  Puheenjohtaja
               
               T. TUPPURAINEN
            
         
         
            (1)  EUVL L 283, 31.10.2017, s. 1.
         
            (2)  EUVL L 282, 12.11.2018, s. 8.
         
            (3)  EUVL L 238, 21.9.2018, s. 92.
         
            (4)  EUVL C 418 A, 19.11.2018, s. 1.